31.1.2022
SK
Úradný vestník Európskej únie
L 20/211
— Vstupy z ostatných zdrojov: Ropa a ropné výrobky — Vstupy z ostatných zdrojov: Zemný plyn — Vstupy z ostatných zdrojov: Obnoviteľné zdroje energie 2.1.4.
DOVOZ/VÝVOZ
Ak nie je uvedené inak, „dovoz“ sa vzťahuje na krajinu pôvodu (krajina, v ktorej sa energetický produkt vyprodukoval) na použitie v krajine a „vývoz“ sa vzťahuje na krajinu konečnej spotreby vyprodukovaného energetického produktu.
Množstvo sa považuje za dovezené alebo vyvezené, keď prekročilo politické hranice krajiny, bez ohľadu na to, či prebehlo colné konanie.
Ak nemožno určiť pôvod ani destináciu, môže sa použiť kategória „nešpecifikované/ostatné“.
2.1.5.
MEDZINÁRODNÉ NÁMORNÉ ZÁSOBNÍKY
Množstvo palív dodávaných lodiam všetkých vlajok, ktoré sa používajú pri medzinárodných plavbách.
Medzinárodné plavby sa môžu uskutočňovať na mori, vo vnútrozemských jazerách a vodných tokoch a v pobrežných vodách.
Vyradené sú: — spotreba v prípade lodí používaných pri vnútroštátnych plavbách; pri rozlišovaní medzi vnútroštátnou a medzinárodnou plavbou je rozhodujúci prístav vyplávania alebo priplávania, a nie vlajka alebo štát registrácie lode, — spotreba v prípade rybárskych plavidiel, — spotreba v prípade vojenských síl.
2.1.6.
MEDZINÁRODNÁ LETECKÁ DOPRAVA
Množstvo palív dodávaných lietadlám medzinárodnej leteckej dopravy.
Pri rozlišovaní medzi vnútroštátnou a medzinárodnou leteckou dopravou je rozhodujúce miesto odletu a príletu, a nie štát registrácie leteckého dopravcu.
Nezahŕňa palivá použité leteckými dopravcami v ich cestných vozidlách (vykážu sa v časti „Inde neuvedené – doprava“) a vojenské použitie leteckých palív (vykáže sa v časti „Inde neuvedené – ostatné“).
2.1.7.
ZMENA STAVU ZÁSOB
Rozdiel medzi počiatočným stavom zásob a konečným stavom zásob uskladnených na území daného štátu.
Ak nie je uvedené inak, budovanie zásob sa označuje záporným číslom a čerpanie zásob kladným číslom.
2.1.8.
POČIATOČNÉ A KONEČNÉ CELKOVÉ ZÁSOBY NA VNÚTROŠTÁTNOM ÚZEMÍ
Všetky zásoby na vnútroštátnom území vrátane zásob, ktoré skladujú vlády, hlavní spotrebitelia alebo skladovateľské organizácie, zásoby uskladnené na palube prichádzajúcich oceánskych lodí, zásoby v bezcolných pásmach a zásoby pre ostatné strany, či už v rámci bilaterálnej vládnej dohody, alebo bez nej.
Začiatok a koniec sa vzťahuje na prvý a posledný deň vykazovaného obdobia.
Zásoby zahŕňajú zásoby uskladnené vo všetkých druhoch špeciálnych skladovacích zariadení buď na povrchu, alebo pod zemou.
2.1.9.
PRIAME POUŽITIE
Ropa (Surová ropa a ropné výrobky), ktoré sa používajú priamo bez spracovania v ropných rafinériách.
Zahŕňa surovú ropu spaľovanú pri výrobe elektriny.
2.1.10.
VSTUPY PRVOTNÝCH PRODUKTOV
Zahŕňa množstvo domácej alebo dovezenej surovej ropy (vrátane kondenzátu) a domáceho NGL (2) použitého priamo bez spracovania v ropnej rafinérii a množstvo spätných tokov z petrochemického priemyslu, ktoré, hoci nejde o primárne palivo, sa používa priamo.
2.1.11.
HRUBÝ RAFINÉRSKY VÝSTUP
Výroba hotových výrobkov v rafinérii alebo zariadení na miešanie.
Nezahŕňa straty z rafinérií, ale zahŕňa rafinérske palivo.
(2) Skvapalnený zemný plyn.